Tiesj Benoot
Laetitia "Tiesj" Benoot (natus Gandavi die 11 Martii 1994) est professionalis birotarius Belgicus, qui ex anno 2014 pro Lotto–Soudal UCI WorldTeam cursu viario certat. Benoot extra mundum birotationis est scholasticus qui oeconomiae in Universitate Gandavensi studet. Tiesj, eius agnomen Nederlandicum, ex Tish, agnomine Anglico Laetitiae Hinojosa, cantricis compositorisque carminum Americanae, appellatur, quia parentes musicam Hinojosanam magnopere amabat. Praemium pugnacitatis in statione nona Circuitus Franciae die 14 Iulii 2019 accepit.